Heimildamynd um Gaman saman frumsýnd í dag Í dag miðvikudaginn 10. febrúar frumsýnir frístundaklúbburinn Fjörfiskar á Akranesi heimildamyndina Gaman-Saman í Tónbergi , sal Tónlistarskóla Akraness . Aðdragandinn að myndinni er sá að síðasta vor unnu frístundamiðstöðin Þorpið og Fjörfiskar að verkefninu “ Gaman-Saman ” en markmið þess var m.a. að leiða saman ólíka hópa barna og að undirbúa hugsanleg tómstundatilboð í framtíðinni þar sem fötluð og ófötluð börn kæmu saman . Síðast en ekki síst var ætlunin að gera þessa vinnu sýnilega . Samfara þessu verkefni var svo ákveðið að gera heimildarmynd um það en verkefnið var styrkt af Menningarsjóði Vesturlands .